Ericu950/Stoicheia-meter-silver huggingface dataset:
Εἶτ  οὖν πρὸς τοῦτον ἢ πρὸς τὸν Βαβυλωνίων βασιλέα τὸν πολιορκήσαντα τὴν Ἰερουσαλὴμ καὶ τὸν νεὼν ἐμπρήσαντα , πάντα τε τὰ ἐν αὐτῷ ἱερὰ σκεύη τε καὶ ἀναθήματα ἑλόντα καὶ τοῖς αὐτοῦ εἰδώλοις ἀναθέντα ἐν αὐτῇ τῇ Βαβυλῶνι , ὡς πρὸς δεινὰ καὶ ἀπονενοημένα τοιαῦτα τολμήσαντα εἰπεῖν , ἀποκρίνεται φάσκων ὁ προφητικὸς λόγος 0 ·
εἶτα , ὦ πάντων ἀφρονέστατε , οὐ συνορᾷς , ὡς οὔ τε πέλυξ ἑαυτόν ποτε κινήσειεν ἐπὶ κοπῇ ξύλου μὴ ἑτέρου ἐνεργοῦντος , οὔ τε πρίων διέλοι ἂν τὰ πρὸς αὐτοῦ πριζόμενα μηδενὸς ἕλκοντος , οὔ τε ῥάβδος τύψειεν ἄν τινα , οὔ τε ξύλον πλήξειεν αὐτομάτως κινούμενα ;
χρῆν οὖν λογίσασθαι , ὅτι μη δὲ σοὶ διακόνῳ ὄντι τῆς τοῦ θεοῦ ὀργῆς τοσαύτη παρῆν δύναμις ὡς μυρίων ἐθνῶν κατακρατῆσαι καὶ τοὺς δὲ μὲν ἐγκόπτειν , τοὺς δὲ τέμνειν , ἑτέρους δὲ παίειν , πόλεις τε ὅλας ἐξανδραποδίζεσθαι καὶ μυρία πλήθη καταστρωννύναι παντὸς πρίονος καὶ πελέκυος καὶ ῥάβδου χείρονι γιγνομένῳ , εἰ μὴ κύριος ἦν ὁ τῇ σῇ χειρὶ παραδοὺς τοὺς τούτων ἀξίους .
νυνὶ δὲ μηθὲν τούτων λογισάμενος , ἐπῆρας σαυτὸν ὡς ὑπολαβεῖν ἑαυτὸν εἶναι τὸν μέγαν νοῦν ·
οὐ γὰρ ἔθου πρὸ ὀφθαλμῶν τὴν εἰρήνην τοῦ θεοῦ τὴν ὑπερέχουσαν πάντα νοῦν , τὸν ἀνώτατον δὲ νοῦν καὶ πάντων μέγιστον νομίσας εἶναι σεαυτόν , ὑπερηφάνοις τε ὀφθαλμοῖς κατεπαρθεὶς τοῦ θεοῦ , διενοήθης τὰ ὅρια τῶν ἐπὶ γῆς ἐθνῶν συγχεῖν , ἃ ὁ θεὸς διώρισε καὶ διέταξε καλῶς , ὅτε διεμέριζεν ὁ ὕψιστος ἔθνη , ὡς διέσπειρεν υἱοὺς Ἀδάμ , ἔστησεν ὅρια ἐθνῶν κατὰ ἀριθμὸν ἀγγέλων θεοῦ .
σὺ δὲ τῇ σαυτοῦ σοφίᾳ καὶ τῇ πεπλανημένῃ συνέσει ᾠήθης δύνασθαι μεταθεῖναι μὲν τοὺς ὑπὸ τοῦ θεοῦ εὖ διατεταγμένους ὅρους , ὑποχείριον δὲ σαυτῷ τὴν οἰκουμένην ποιήσασθαι ·
μηδένα γὰρ ἐφορᾶν καὶ ἀντιλαμβάνεσθαι μη δὲ θεῷ μέλειν τῶν ἐπὶ γῆς ἀνθρώπων ἐνόμισας , διὸ ὥσπερ νεοττῶν ἐρήμων , ἢ δίκην ᾠῶν καταλελειμμένων ὑπέλαβες κρατήσειν τῶν ἐπὶ τῆς οἰκουμένης ἐθνῶν 0 .
δεῖ οὖν ὀρθῷ λογισμῷ διανοηθῆναι , ὅτι καὶ αὐτῶν ὧν ἐκράτησας οὐκ ἄνευ θεοῦ νεύματος περιεγένου ·
πόθεν γάρ σοι παρῆν τοσαύτη ἐξουσία μὴ τοῦ θεοῦ συγκεχωρηκότος καὶ ὥσπερ ὀργάνῳ χρησαμένου σοι ἐπὶ τιμωρίᾳ καὶ κολάσει τῶν ἐπιστροφῆς δεομένων ;
ἀλλ  ἐπεὶ μὴ οὕτως ἐλογίσω καὶ οὐ δ ἐπέγνως τὸν τῆς τοσαύτης σοι γενόμενον ἐξουσίας αἴτιον , τούτου χάριν γίνωσκε ὡς αὐτὸς ὁ κύριος σαβαώθ , ὁ πάσης δυνάμεως καὶ ἀγγελικῆς στρατιᾶς δεσπότης , ἀποστελεῖ εἰς τὴν σὴν τιμὴν ἀτιμίαν , καὶ εἰς τὴν σὴν δόξαν πῦρ καιόμενον καυθήσεται ·
καὶ ἔσται τὸ φῶς τοῦ Ἰσραὴλ αὐτὸς ὁ πάλαι φωτίζων τὸν ἑαυτοῦ λαὸν θεὸς καὶ ὁ ἁγιάζων αὐτὸν σοὶ τῷ ὑπερηφάνῳ γιγνόμενος πῦρ .
καὶ ἁγιάσει αὐτὸν ἐν πυρὶ καιομένῳ , ὁ Σύμμαχος ·
καὶ ὁ ἅγιος αὐτοῦ εἰς φλόγα 0 .
σοὶ γάρ φησι τῷ Ἀσσυρίῳ ἀσεβῆ καὶ ὑπέρογκα λογίσασθαι τετολμηκότι ὁ ἅγιος τοῦ Ἰσραὴλ καὶ ὁ πάλαι φῶς αὐτοῦ γεγονὼς εἰς φλόγα καὶ εἰς πῦρ γενήσεται .
βουνοῖς δὲ καὶ ὄρεσι καὶ δρυμοῖς παρεικάζει καλῶς αὐτήν τε τὴν τῶν Ἀσσυρίων πληθὺν καὶ τοὺς ἡγουμένους αὐτῆς καὶ τῶν ἄλλων ὑπερέχοντας , καθάπερ βουνοὺς ἢ ὄρη 0 .
ἀλλ οὗτοι μὲν ἀποσβεσθήσονται , τοῦτ ἔστιν οἱ πάλαι δεινοὶ καὶ θερμοί , καὶ οὐχ ἑκόντες ἀποψυχθήσονται ·
καταφάγεται γὰρ αὐτοὺς ὁ θάνατος , μονονουχὶ καὶ ψυχὰς δαπανῶν καὶ σῶμα .
ὅτι μὲν γὰρ οὐ συνανῄρηνται τοῖς σώμασιν αἱ ψυχαί , παντὶ τοῦτο σαφές 0 ·
ὑπεμφαίνει δὲ διὰ τούτων τῆς ψυχῆς τὸ εὐσθενές .
καὶ φάγεται ὡσεὶ χόρτον τὴν ὕλην , ὁ Σύμμαχος καὶ καταφάγεται τὰ ἀποκείμενα αὐτοῦ εἴρηκεν καὶ τὰ πεφυλαγμένα αὐτοῦ ἐν ἡμέρᾳ μιᾷ καὶ ἡ δόξα τοῦ δρυμοῦ αὐτοῦ καὶ τοῦ Καρμήλου αὐτοῦ ἀπὸ ψυχῆς ἕως σαρκὸς ἀναλωθήσεται , καὶ ἔσται ὡς τετηγμένος φεύγων , τὰ δὲ ἐπίλοιπα τῶν ξύλων τοῦ δρυμοῦ αὐτοῦ ἀριθμῷ ἔσονται , καὶ παιδίον γράψει αὐτά .
δρυμὸν δὲ λέγων τὰ πλήθη τὰ σὺν αὐτῷ δηλοῖ , Κάρμηλον δὲ αὐτοῦ τὸν πλοῦτον καὶ τὴν τρυφήν 0 ·
ἅπερ πάντα ἀναλωθήσεσθαί φησιν ὑπὸ τῆς κολαστικῆς δυνάμεως τοῦ προλεχθέντος πυρός .
ἐπειδὰν δὲ ταῦτα αὐτῷ συμβῇ , δρασμῷ χρησάμενος φεύξεται , οἵ τε σὺν αὐτῷ πάντες τοῦτο πράξουσιν .
εἰ δέ που βραχεῖς τινες καταλειφθεῖεν , τοσοῦτοι ἔσονται ὡς δύνασθαι καὶ τὸ τυχὸν παιδίον τὸν ἀριθμὸν αὐτῶν παραλαβεῖν καὶ γραφῇ παραδοῦναι τοῦ λοιποῦ πλήθους ἀπολωλότος .
ταῦτα μὲν καὶ πρὸς λέξιν εἴρηται καὶ πρὸς διάνοιαν ·
πρὸς μὲν λέξιν ἀνενηνεγμένα ἐπὶ τὸν Ναβουχοδονόσορ τὸν ἐμπρήσαντα τὸν ναὸν καὶ τὴν πόλιν , πρὸς δὲ διάνοιαν ἐπὶ τὴν ἀντικειμένην δύναμιν τὴν τοῦ Ἀσσυρίων ἔθνους , ἡγουμένου τὸ πρὶν ὅτ αὐτοῖς ἤνθει καὶ ἤκμαζε τὰ τῆς βασιλείας , ἧς τὰ λελεγμένα ἐν τῇ προφητείᾳ παθούσης , καθῃρέθη μὲν αὐτίκα ἡ τῶν Ἀσσυρίων δυναστεία .
μῆδοι δὲ καὶ Πέρσαι διεδέξαντο τὴν ἀρχήν .
ἐν ἐκείνῳ φησὶ τῷ καιρῷ καθ ὃν πάντα τὰ προλεχθέντα κατὰ τοῦ δηλωθέντος ἄρχοντος τῶν Ἀσσυρίων δι ἔργων χωρήσειεν , οἱ περιλειφθέντες τοῦ αἰχμαλωτισθέντος λαοῦ τῶν Ἰουδαίων , τῆς πολεμίας χώρας ἐλεύθεροι γενόμενοι καὶ εἰς τὴν οἰκείαν ἐπανελθόντες οὐκέτι προσέξουσιν , οἷς πάλαι προσεῖχον δαίμοσι πονηροῖς τοῖς τὰς ψυχὰς αὐτῶν ἠδικηκόσι καὶ πάντων αὐτοῖς κακῶν αἰτίοις γενομένοις , ἀλλὰ τῷ θεῷ λοιπὸν προσέξουσι μόνῳ ἅτε λυτρωτῇ καὶ σωτῆρι αὐτῶν γενομένῳ .
ἐπληροῦτο δὲ καὶ ταῦτα πρὸς λέξιν κατὰ Κῦρον τὸν Περσῶν βασιλέα , ὃς πάντας ἀνῆκε τοὺς ἐν τῇ αἰχμαλωσίᾳ Ἰουδαίους ·
καθ  ὃν καιρὸν οἱ περὶ τὸν Ζοροβάβελ καὶ Ἰησοῦν τὸν τοῦ Ἰωσεδὲκ τὸν ἱερέα τὸν μέγαν , οἵ τε ἅμα τῷ Ἔσδρᾳ καὶ Νεεμίᾳ τῆς Βαβυλῶνος ἐπανελθόντες , τὸν νεὼν ἤγειραν καὶ τὴν πόλιν αὐτὴν ἀνεκτήσαντο .
ἄλλοι διὰ τῆς μετὰ χεῖρας λέξεως δηλούμενοι 0 ·
τὸ γὰρ καταλειφθὲν τοῦ Ἰσραὴλ καὶ οἱ σωθέντες τοῦ Ἰακώβ 0 .
οὗτοι γὰρ φησὶ μηκέτι πεποιθέναι ἐπὶ τοὺς ἀδικήσαντας αὐτούς , ὅπερ ἔπραττον κατὰ τοὺς χρόνους Ἄχαζ τοῦ βασιλέως ·
γέγραπται γὰρ ἐν ταῖς Βασιλείαις ·
καὶ ἀπέστειλεν Ἄχαζ ἀγγέλους πρὸς τὸν βασιλέα τῶν Ἀσσυρίων λέγων Δοῦλός σου ἐγώ , ἀνάβηθι καὶ σῶσόν με ἐκ χειρὸς βασιλέως Συρίας καὶ ἐκ χειρὸς βασιλέως Ἰσραὴλ τῶν ἐπανισταμένων ἐπ ἐμέ .
καὶ ἔλαβεν Ἄχαζ τὸ ἀργύριον καὶ τὸ χρυσίον τὸ εὑρεθὲν ἐν θησαυροῖς οἴκου τοῦ κυρίου καὶ οἴκου τοῦ βασιλέως καὶ ἀπέστειλε τῷ βασιλεῖ Ἀσσυρίων δῶρα .
καὶ ἤκουσεν αὐτοῦ ὁ βασιλεὺς Ἀσσυρίων , καὶ ἦλθεν εἰς Δαμασκὸν καὶ ἔλαβεν αὐτὴν καὶ ἀπῴκισεν αὐτὴν καὶ τὸν Ῥαασσὼν ἀπέστρεψεν .
ἀλλ  οὐκέτι φησὶν ἔσονται τοιοῦτοι ἐπανήξαντες , ἔσονται δὲ πεποιθότες ἐπὶ τὸν θεὸν τὸν ἅγιον Ἰσραὴλ τῇ ἀληθείᾳ , καὶ ἔσται τὸ καταλειφθὲν τοῦ Ἰακὼβ ἐλπίζον ἐπὶ θεὸν ἰσχύοντα .
τήρει δ ἐνταῦθα ὡς ἡ Ἑβραϊκὴ λέξις ἀντὶ τοῦ 0 ·
ἐπὶ θεὸν ἰσχύοντα , ἢλ γιββὼρ περιέχει , ὅπερ ἔκειτο ἐπὶ τῶν ὀνομάτων τοῦ γεννηθέντος ἡμῖν παιδίου , περὶ οὗ ἐλέγετο ·
καὶ καλεῖται τὸ ὄνομα αὐτοῦ Μεγάλης βουλῆς ἄγγελος ·
κ ἀκεῖ γὰρ εἶχε τὸ Ἑβραϊκὸν ἐν τοῖς ὀνόμασιν αὐτοῦ ἢλ γιββώρ , πάλιν δὲ καὶ ἐν τοῖς μετὰ χεῖρας τοῦ καταλειφθέντος λαοῦ μνημονεύει .
καὶ ἐπιφέρει ·
καὶ ἐὰν γένηται ὁ λαὸς Ἰσραὴλ ὡς ἡ ἄμμος τῆς θαλάσσης , τὸ κατάλειμμα αὐτῶν σωθήσεται 0 ·
λόγον γὰρ συντελῶν καὶ συντέμνων ἐν δικαιοσύνῃ , ὅτι λόγον συντετμημένον ποιήσει κύριος ἐν τῇ οἰκουμένῃ ὅλῃ 0 .
τὸ μὲν οὖν πρῶτον τοὺς καταλειφθέντας ἐδήλου τοὺς ἐπανελθόντας ἀπὸ τῆς αἰχμαλωσίας , τὸ δὲ δεύτερον , ἔνθα ὁ λόγος ἀορίστως ἐπιφέρει μετὰ ὑποδιαστολῆς τό 0 ·
καὶ ἐὰν γένηται ὁ λαὸς Ἰσραὴλ ὡς ἡ ἄμμος τῆς θαλάσσης , τὸ ὑπόλειμμα σωθήσεται , ἑτέραν παρίστησι διάνοιαν 0 ·
ψάμμος γὰρ θαλάσσης τὸ μὲν πλῆθος ἀναρίθμητον ἔχει , ἄλλως δὲ ἄχρηστος τυγχάνει πρὸς γεωργίαν .
ἐπειδὰν οὖν ὁ λαὸς Ἰσραήλ φησιν εἰς πλῆθος ἀναρίθμητον χυθῇ , ἄχρηστον δὲ γένηται ἐν τῇ κατὰ θεὸν καρποφορίᾳ , τὸ τηνικαῦτα τὸ μὲν πλῆθος αὐτῶν ἀπολεῖται , μόνον δὲ τὸ κατάλειμμα αὐτῶν σωθήσεται τοῦ λόγου σημαίνοντος τὴν ἄχρηστον πληθὺν τοῦ ἔθνους τῶν μετὰ τὴν ἐπάνοδον τὴν ἀπὸ Βαβυλῶνος οἰκησάντων τὴν χώραν μέχρι τῶν Ῥωμαϊκῶν χρόνων ·
οὗτοι γὰρ ἦσαν οἱ ὡς ἡ ἄμμος τῆς θαλάσσης , ἐξ ὧν μόνον διεσώθη τὸ κατάλειμμα , οἱ ἐξ αὐτῶν εἰς τὸν Χριστὸν τοῦ θεοῦ πεπιστευκότες μαθηταὶ αὐτοῦ καὶ ἀπόστολοι καὶ εὐαγγελισταί 0 .
τοῦτο δὲ ἔσται φησὶν ἐπειδὰν λόγον συντετμημένον ποιήσει κύριος ἐν τῇ οἰκουμένῃ ὅλῃ , δι  ὧν σαφῶς τὸ εὐαγγέλιον τῆς καινῆς ᾐνίξατο διαθήκης ἐν ὅλῃ τῇ οἰκουμένῃ κηρυχθέν .
συντετμημένος δὲ ἦν ὁ λόγος ὁ εὐαγγελικὸς τῷ μὴ περιέχειν τὰ παρὰ Μωσεῖ παραγγέλματα .
τῶν δὲ προκειμένων ῥημάτων μέμνηται καὶ ὁ Ἀπόστολος τοῦτον λέγων τὸν τρόπον ·
ἠσαΐας δὲ κράζει ὑπὲρ τοῦ Ἰσραήλ ·
ἐὰν ᾖ ὁ ἀριθμὸς τῶν υἱῶν Ἰσραὴλ ὡς ἡ ἄμμος τῆς θαλάσσης , τὸ ὑπόλειμμα σωθήσεται 0 ·
λόγον γὰρ συντελῶν καὶ συντέμνων ποιήσει κύριος ἐπὶ τῆς γῆς .
καὶ καθὼς προείρηκεν Ἠσαΐας 0 ·
ἰστέον δ ὡς μέχρι τούτων Ὠριγένει προῆλθεν ὁ δωδέκατος τῶν εἰς τὸν προφήτην ἐξηγητικῶν τόμος .
πληρώσας ὁ λόγος τὴν περὶ τοῦ Ἰούδα καὶ τῆς Ἰερουσαλὴμ προφητείαν , δι ἧς ἐδήλου ὡς καὶ αὐτοὶ τὰ ὅμοια τῇ Σαμαρείᾳ καὶ τῷ Ἰσραὴλ πείσονται παραδοθέντες τῷ τῶν Ἀσσυρίων ἄρχοντι ὁποῖά τε τὸν πολιορκητὴν αὐτῶν τὸν Ἀσσύριον διαδ περί τε τῶν μετὰ ταῦτα εὐσεβῶς βιωσόντων προειπὼν ταῦτα πάντα περὶ τῶν μετὰ μακροὺς χρόνους γενησομένων παρόντα χρόνον , καθ ὃν Ἠσαΐας ὁ προφήτης ἐγνωρίζετο τοῖς κατ  Ἑζεκίαν τὸν βασιλέα τὴν Ἰερουσαλὴμ οἰκοῦσι καὶ ἔφοδον φροντίζουσίν τε καὶ ἐν ἀγωνίᾳ καθεστῶσι , μὴ ἄρα ποτὲ καὶ αὐτοὶ πάθοιεν τὰ ὅμοια τοῖς τὴν Σαμάρειαν οἰκοῦσιν .
παραινεῖ μὴ φοβεῖσθαι τοὺς Ἀσσυρίους ·
ἥξειν μὲν γάρ φησι καὶ ἐπιστρατεύσειν κατὰ τῆς Ἰερουσαλὴμ τὸν τούτων βασιλέα πρὸς τὸ βραχείας πειραθῆναι πληγῆς τοὺς ἐν αὐτῇ κατοικοῦντας ὥσπερ ῥάβδῳ παιομένους , ἄπρακτον δὲ αὐτὸν ὑποστρέψειν φυγῇ χρησάμενον 0 .
ἐπληροῦτο δὲ καὶ ταῦτα ἐπὶ Ἑζεκίου υἱοῦ Ἄχαζ βασιλεύοντος ἐν Ἰερουσαλὴμ ἀνδρὸς γενομένου οὐ κατὰ τὸν πατέρα , δικαίου δὲ ἄλλως καὶ θεοφιλοῦς κατὰ πάντα τρόπον .
διό φησι ὁ κύριος πρὸς τοὺς δηλωθέντας ·
μὴ φοβοῦ , ὁ λαός μου οἱ κατοικοῦντες ἐν Σιών , αὐτ ἀπὸ Ἀσσυρίων .
εἰ καὶ τὰ μάλιστα γὰρ ἐμοῦ ἐπιτρέποντος καὶ ἐν σοὶ ἐπελεύσεται ὁ τούτων βασιλεύς , ὅμως ἐν ῥάβδῳ ἐπιστρεπτικῇ πατάξει σε , ἀλλ οὐ ξίφεσιν οὐ δὲ δόρασι πολέμου νόμῳ κρατήσας ἐπελεύσεταί σοι .
καὶ αὕτη δὲ ἡ διὰ ῥάβδου κατὰ σοῦ πληγὴ οὐκ ἔσται παράνομος ·
ἔτι γὰρ μικρὸν καὶ παύσεται ἡ ὀργή .
τὸ δ αἴτιον τοῦ συγχωρηθῆναι τὸν Ἀσσύριον πεφεισμένῃ πληγῇ χρήσασθαι κατὰ σοῦ μὴ ἀγνόει ·
ἐπειδὴ γὰρ τῇ ὁδῷ Αἰγύπτου πάλιν σεαυτὸν ἐκδέδωκας εἰδωλολατρίᾳ προσεσχηκὼς κατὰ τοὺς χρόνους Ἄχαζ .
τούτου χάριν ὑμᾶς τῇ ῥάβδῳ τοῦ Ἀσσυρίου παραδέδωκα εἰς σωφρονισμὸν καὶ ἐπιστροφήν .
πλὴν ὅσον οὔπω παύσεταί μου ὁ θυμὸς μεταβαλλόντων ὑμῶν ἐπὶ τὸ κρεῖττον καὶ τὸν θεὸν ἐπεγνωκότων , ἅμα τῷ ὑμετέρῳ βασιλεῖ Ἑζεκίᾳ .
διὸ καὶ ἡ ἀγανάκτησίς μου ἡ καθ ὑμῶν παύσεται , ἐμοῦ δὲ τῆς ὑμετέρας σωτηρίας ὑπερασπίζοντος , φεύξεται ὁ Ἀσσύριος ἀσχημόνως διὰ τῆς ὑμετέρας χώρας καὶ διὰ τῶν ὑμετέρων πόλεων τόπον ἐκ τόπου διαδιδράσκων .
πληγὴν γὰρ ἐπάγει ἐπὶ σὲ τοῦ ἰδεῖν ὁδὸν Αἰγύπτου , ὁ Σύμμαχος ·
ἐν ῥάβδῳ φησὶ πλήξει σε καὶ τὴν βακτηρίαν αὐτοῦ ἐπαρεῖ ἐπὶ σὲ διὰ τὴν ὁδὸν Αἰγύπτου .
ταῦτα γὰρ σοὶ ποιήσει ὁ Ἀσσύριος διὰ τὴν ὁδὸν Αἰγύπτου , ἣν ὥδευσας , πλὴν ἐπεγερεῖ αὐτῷ ὁ θεός φησι μάστιγα κατὰ τὴν πληγὴν Μαδιὰμ ἐν τόπῳ θλίψεως .
ἀνθ οὗ ὁ Σύμμαχος τοῦτον ἡρμήνευσε τὸν τρόπον ·
καὶ ἐξεγερεῖ ἐπ αὐτὸν κύριος τῶν δυνάμεων μάστιγα κατὰ τὴν πληγὴν Μαδιὰμ τὴν ἐν Σοὺρ Ὠρήβ .
κεῖται δὲ ἡ ἱστορία παρὰ Μωσεῖ ἐν τοῖς Ἀριθμοῖς , ὁπηνίκα ἐλάλησε κύριος πρὸς Μωσῆν λέγων Ἐκδίκει τὴν ἐκδίκησιν τῶν υἱῶν Ἰσραὴλ ἐκ τῶν Μαδιανιτῶν , καὶ ἑξῆς εἶπε Μωσῆς τῷ λαῷ ·
ἐξοπλίσατε ἐξ ὑμῶν ἄνδρας καὶ παρατάξασθε ἔναντι κυρίου ἐπὶ Μαδιὰμ ἀποδοῦναι ἐκδίκησιν χιλίους ἐκ φυλῆς , ὅτε καὶ ἀπέκτεινε πᾶν ἀρσενικὸν καὶ τοὺς βασιλεῖς Μαδιάμ , ἐν οἷς ἦν καὶ Βαλαὰμ υἱὸς Βεώρ .
ταῦτα δὲ ἐγίνετο ἐν Σοὺρ Ὠρήβ ·
ἡ μὲν γὰρ ἔρημος ἐκαλεῖτο Σούρ , ὡς ἡ γραφὴ διδάσκει λέγουσα ·
ἐξῆρε Μωσῆς τοὺς υἱοὺς Ἰσραὴλ ἀπὸ θαλάσσης ἐρυθρᾶς καὶ ἦγεν αὐτοὺς εἰς τὴν ἔρημον Σούρ , τὸ δὲ ὄρος ἐκαλεῖτο Χωρήβ ·
καὶ εἶπε κύριος πρὸς Μωσῆν Προπορεύου τοῦ λαοῦ , λάβε ἐν τῇ χειρί σου τὴν ῥάβδον , ἐν ᾗ ἐπάταξας τὸν ποταμὸν καὶ πορεύσῃ .
καὶ ἰδοὺ ἕστηκα πρὸ τοῦ σὲ ἐκεῖ ἐπὶ τῆς πέτρας ἐν Χωρήβ .
ὥσπερ οὖν τότε τῇ Μαδιὰμ ἐπήγαγον τὴν πληγήν , οὕτως φησὶ καὶ τοῖς Ἀσσυρίοις ποιήσω , οἱ δὲ πληγέντες ἐν τῇ ἐμῇ μάστιγι ἀποστρέψουσιν ἐν τῇ ὁδῷ τῇ κατὰ θάλασσαν .
καὶ ἀφαιρεθήσεται ὁ ζυγὸς τοῦ Ἀσσυρίου ἀπὸ τοῦ ὤμου σου καὶ ὁ φόβος αὐτοῦ ἀπὸ σοῦ 0 .
καὶ σὺ μὲν ἔσῃ ἐλεύθερος καὶ παντὸς ἀπηλλαγμένος φόβου , ὁ δὲ φεύγων πρότερον μὲν ἥξει εἰς τὴν πόλιν Ἀγγαί , εἶθ ἐκεῖθεν παρελεύσεται εἰς ἕτερον τόπον καὶ ἀποκαμὼν ἐνταῦθα τὰ σκεύη αὐτοῦ ἀποθήσεται .
ἔπειτα διαβήσεται ἐντεῦθεν ἀλλαχοῦ , κ ἀκεῖθεν εἰς τὴν καλουμένην πόλιν Σαούλ , εἶτα εἰς ἕτερον τόπον , καὶ οὕτως ἀσχημόνως ἀφανὴς ἔσται .
ὑμεῖς δὲ παρακληθήσεσθε καὶ παραμυθίας τεύξεσθε μηκέτι ὑποκείμενοι τῷ ζυγῷ Ἀσσυρίῳ ·
διὸ προστάττονται οἱ δυνάμενοι παρακαλεῖν καὶ παρακαλεῖσθαι ὑμᾶς ἐντεῦθεν ἤδη τοῦτο ποιεῖν .
παρακαλεῖτε γάρ φησι σήμερον ἐν ὁδῷ τοῦ μεῖναι , παρακαλεῖτε τῇ χειρί , τὸ ὄρος , τὴν θυγατέρα Σιών , καὶ οἱ βουνοὶ οἱ ἐν Ἰερουσαλήμ .
ὑπὲρ γὰρ τοῦ μὴ φεύγειν ἀλλὰ μένειν καὶ καρτερεῖν τὴν πρὸς ὀλίγον ἐπελευσομένην παιδείαν παρακαλεῖτέ φησι τὴν θυγατέρα Σιών , δηλαδὴ τοὺς ἐνοικοῦντας τὴν Ἰερουσαλήμ .
ἐπιτήρει δέ , ὅπως πρόσκειται τὸ σήμερον ·
τὰ μὲν γὰρ πρὸ τούτων λεχθέντα περὶ τοῦ ἄρχοντος τῶν Ἀσσυρίων εἰς μακροὺς ἀνεπέμπετο χρόνους τοὺς ἐπὶ Ναβουχοδονόσορ , τὰ δὲ παρόντα πρὸς τοὺς σήμερον ὄντας κατ  αὐτὸν τὸν προφήτην Ἠσαΐαν ἐλέγετο .
παρακαλεῖτε σήμερον ἐν ὁδῷ τοῦ μεῖναι ·
πρὸς γὰρ τὸ μὴ φεύγειν τὸν λαὸν τὴν νῦν καὶ σήμερον ἐπὶ Ἑζεκίου τοῦ βασιλέως γιγνομένην ἔφοδον τοῦ Ἀσσυρίου παρακαλεῖτε , ὥστε μένειν αὐτὸν καὶ μὴ φεύγειν μαθόντα , ὁποῖα πείσεται ὁ νῦν ἐφεστὼς Ἀσσύριος .
τίνας δὲ παρακαλεῖν προστάττει , ἐπιλέγει ἑξῆς ·
οἱ βουνοὶ οἱ ἐν Ἰερουσαλήμ 0 ·
τοῖς γὰρ ἐπαναβεβηκόσι καὶ τῇ ψυχῇ καὶ τῷ φρονήματι κατὰ θεὸν ἐπηρμένοις τὸν λαὸν παρακαλεῖν ἐγκελεύεται ·
εἰκὸς γὰρ τῆς ἐκ θεοῦ πληγῆς ἁψαμένης τῶν Ἀσσυρίων ὡς πεσεῖν αὐτῶν ἑκατὸν ὀγδοήκοντα πέντε χιλιάδας ἐν μιᾷ νυκτί , τοὺς περιλειφθέντας σὺν αὐτῷ βασιλεῖ φυγῇ κεχρῆσθαι διὰ τῶν κατωνομασμένων ἐν τῇ προφητείᾳ πόλεών τε καὶ κωμῶν καὶ τόπων 0 .
ὅπως δὲ τῇ ὁδῷ τῇ κατὰ θάλασσαν εἰς τὴν ὁδὸν τὴν κατ Αἴγυπτον ὁ Ἀσσύριος διῄει φεύγων , ἡ ἱστορία παρέστησε τοὺς Αἰθίοπας ἐπαναστῆναι αὐτῷ διδάξασα .
μέχρι τούτου περιγράφεται ἡ προφητεία ἡ περὶ τοῦ Ἀσσυρίου λεχθεῖσα , τὰ δ ἑξῆς ἀπὸ ἑτέρας ἀρχῆς περὶ τοῦ θεοῦ θεσπίζεται .
τῶν Ἀσσυρίων πολλάκις μνημονεύσας ὁ λόγος καὶ τῶν ἀρξάντων παρ αὐτοῖς καὶ μεγαλοφρονησάντων τῆς ἀρχῆς τὴν καθαίρεσιν δηλώσας διὰ τῶν προκειμένων περὶ τῆς κατ ἔθνος πολυαρχίας διεξέρχεται ·
ἦσαν γοῦν τότε τοπάρχαι καὶ ἐθνάρχαι καὶ μερικοὶ βασιλεῖς , οἷον Αἰγύπτου καὶ Ἀραβίας καὶ Τύρου καὶ Σιδῶνος καὶ τῶν λοιπῶν ἐθνῶν , οἳ καὶ αὐτοὶ εἰδωλολατροῦντες ἐνύβριζον τὸν θεὸν ἐπαιρόμενοι καὶ ὑψούμενοι καὶ ὑπέρογκα φρονοῦντες .
ἀκολούθως τοιγαροῦν καὶ περὶ τούτων αὐτῶν μετὰ τὰ προλεχθέντα περὶ τῆς καθαιρέσεως τῶν Ἀσσυρίων θεσπίζει σημαίνων τὴν παντελῆ τούτων κατάλυσιν ἐν τῷ λέγειν ·
ἰδοὺ δὴ ὁ δεσπότης κύριος σαβαὼθ συνταράξει τοὺς ἐνδόξους μετὰ ἰσχύος , καὶ οἱ ὑψηλοὶ τῇ ὕβρει συντριβήσονται , καὶ οἱ ὑψηλοὶ τῇ ὕβρει ταπεινωθήσονται καὶ τὰ τούτοις ἑξῆς .
εἶτα τὸν χρόνον , καθ ὃν ταῦτα ἔσται , παριστὰς συνάπτει τὴν εἰς ἀνθρώπους πάροδον τοῦ Χριστοῦ σφόδρα εὐκαίρως ·
ἐπειδὴ γὰρ προεδίδαξε διὰ τῶν ἔμπροσθεν τὰ περὶ τῆς γενέσεως αὐτοῦ τῆς ἐκ παρθένου καὶ τὸν τρόπον τῆς γενέσεως , τάς τε ἐπωνύμους προσηγορίας τῶν ἐπινοουμένων ἐν αὐτῷ δυνάμεων , ἀκολούθως ἐπὶ τοῦ παρόντος , ἐξ ὁποίου γένους καὶ ποίας φυλῆς προελεύσεται , ὁποίᾳ τε καταρθώσει ἡ εἰς ἀνθρώπους αὐτοῦ πάροδος προαναφωνεῖ .
κατὰ τὸ αὐτὸ δὲ καὶ τῆς ἀποδοθείσης πολυαρχίας σημαίνει τὴν καθαίρεσιν , τῶν τε ἄλλων τῶν κατὰ πᾶν ἔθνος τὸ πρὶν δυναστευόντων ἀρχόντων ἐν τοπαρχίαις καὶ πολυαρχίαις , τῶν τε παρ  αὐτοῖς Ἰουδαίοις ἡγουμένων καὶ ἁπαξαπλῶς ἁπάντων τῶν κατ ἔθνος ἀρχόντων , τῶν τε ἀοράτων δυνάμεων πνευμάτων τε πονηρῶν καὶ δαιμόνων , οἳ τὴν πολύθεον πλάνην παρὰ πᾶσι τοῖς ἔθνεσιν ἐκ μακροῦ αἰῶνος ἐκράτυνον .
τούτων δὴ πάντων ὁ λόγος ἐπὶ τῇ τοῦ σωτῆρος θεοφανείᾳ καθαίρεσιν ἔσεσθαι ἀπειλεῖ λέγων ·
ἰδοὺ δὴ ὁ δεσπότης κύριος σαβαὼθ συνταράσσει τοὺς ἐνδόξους μετὰ ἰσχύος , καὶ οἱ ὑψηλοὶ τῇ ὕβρει ταπεινωθήσονται , καὶ πεσοῦνται οἱ ὑψηλοὶ μαχαίρᾳ , ὁ δὲ Λίβανος σὺν τοῖς ὑψηλοῖς πεσεῖται .
ὁρᾷς ὁπόσους καὶ ὁσάκις ὑψηλοὺς ὠνόμασεν , ὧν τὸ σύστημα τῷ Λιβάνῳ καὶ ταῖς ἐν αὐτῷ ὑψηλοτάταις κέδροις ἀφομοιοῖ .
διὸ εἴρηται ἀλλαχοῦ ·
εἶδον τὸν ἀσεβῆ ἐπαιρόμενον ὡς τὰς κέδρους τοῦ Λιβάνου , καὶ ἐν ἑτέρῳ πάλιν 0 ·
φωνὴ κυρίου συντρίβοντος κέδρους , καὶ συντρίψει κύριος τὰς κέδρους τοῦ Λιβάνου καὶ λεπτυνεῖ αὐτὰς ὡς τὸν μόσχον τὸν Λίβανον 0 .
τοιοῦτο τοίνυν πρῶτον ὁ λόγος ποιήσειν τὸν κύριον σαβαὼθ ἐπαγγέλλεται , λέγω δὲ τὸ συντρίψειν πάσας τὰς ἐν ἀνθρώποις ἐθναρχίας καὶ πολυαρχίας .
ἐπεὶ δὲ πολλαχοῦ τῶν θείων γραφῶν Λίβανος ὠνόμασται ἡ Ἰερουσαλήμ , ὡς πολλάκις ἀπεδείξαμεν , εἰκότως καὶ αὐτῆς τὴν πτῶσιν , τῶν τε ἐν αὐτῇ τὸ παλαιὸν τὰ μεγάλα δεδυνημένων ἀρχόντων τοῦ Ἰουδαίων ἔθνους σημαίνει φάσκων ·
ὁ δὲ Λίβανος σὺν τοῖς ὑψηλοῖς πεσεῖται .
πῶς δὲ τούτων ἁπάντων ἔσται συντριβὴ καὶ πτῶσις , παρίστησιν ἑξῆς , ἐκ ῥίζης Ἰεσσαὶ προελεύσεσθαι ῥάβδον θεσπίζων , ἥτις πάντας τοὺς προδηλωθέντας ὑψηλοὺς συντρίψασα ταπεινώσει .
διὸ ἐπισυνῆπται τό ·
καὶ ἐξελεύσεται ῥάβδος ἐκ τῆς ῥίζης Ἰεσσαί .
ἐκ τῆς ῥίζης , ἀπὸ κορμοῦ συμφώνως ἡρμήνευσαν οἱ λοιποί ·
καὶ γὰρ ἦν ἡ φυλὴ καὶ ἡ πατριά , ἐξ ἧς προῆλθεν ὁ σωτήρ , ὥσπερ τις κορμός , μηκέτι κλάδους ἔχων διὰ τὸ ἐκλελοιπέναι τοὺς ἐκ διαδοχῆς Δαυὶδ βασιλέας μετὰ τὴν εἰς Βαβυλῶνα αἰχμαλωσίαν 0 .
διό μοι δοκεῖ κορμὸς ὠνομάσθαι τὸ κατὰ σάρκα γένος τοῦ Δαυίδ , οὗ πατὴρ ἦν ὁ Ἰεσσαί .
ἵνα δὲ μή τις ὑπολάβῃ βασιλέα ὅμοιον τῷ Δαυὶδ ἔσεσθαι τὸν προφητευόμενον , οὐκ ἐκ τῆς ῥίζης εἶπε Δαυίδ , τοῦ δὲ Ἰεσσαὶ διὰ τὸ τοῦ βίου παραπλήσιον καὶ εὐσταλές 0 ·
πένης γὰρ ἦν ὁ Ἰεσσαὶ καὶ οὐδεμιᾶς κατὰ κόσμον ἀρχῆς ἐπειλημμένος .
εἰκότως οὖν ἐκ ῥίζης αὐτοῦ , ἢ ὥσπερ ἀπό τινος παλαιοῦ κορμοῦ ῥαβδίον λέγεται ἐξελεύσεσθαι κατὰ τὸν Ἀκύλαν , ὃς ῥαβδίον ἐξέδωκεν , οὕτως παραστήσας τὸ κατὰ σάρκα μέτριον καὶ ταπεινὸν τοῦ σωτῆρος ἡμῶν 0 .
καὶ ἀκρεμὼν δὲ ὁμοίως εἴρηται καὶ βλαστὸς διὰ τὴν αὐτὴν αἰτίαν ·
καὶ ἄνθος ἐκ τῆς ῥίζης ἀναβήσεται , ὁ μὲν Ἀκύλας καὶ ἀκρεμὼν ἀπὸ ῥιζῶν αὐτοῦ αὐξηθήσεται εἴρηκεν , ὁ δὲ Σύμμαχος 0 ·
καὶ βλαστὸς ἐκ τῶν ῥιζῶν αὐτοῦ αὐξηθήσεται .
τὸ μὲν οὖν ῥαβδίον ἢ ὁ ἀκρεμὼν ἢ ὁ βλαστὸς ὁ κατὰ σάρκα ἐπινοούμενος τοῦ σωτῆρος ἡμῶν ἄνθρωπος ἦν , ὁ δ ἐν αὐτῷ κατοικῶν θεὸς λόγος διὰ τῶν ἑξῆς ἐπιφερομένων δηλοῦται , δι ὧν εἴρηται ·
καὶ ἐπαναπαύσεται ἐπ  αὐτὸν πνεῦμα τοῦ θεοῦ , πνεῦμα σοφίας καὶ συνέσεως , πνεῦμα βουλῆς καὶ ἰσχύος , πνεῦμα γνώσεως καὶ εὐσεβείας ·
καὶ ἐμπλήσει αὐτὸν πνεῦμα φόβου θεοῦ ·
διὰ τούτων γὰρ τὸ πλήρωμα τῆς θεότητος τοῦ μονογενοῦς τοῦ θεοῦ σημαίνεται , περὶ οὗ φασιν οἱ Εὐαγγελισταί ·
ἐκ τοῦ πληρώματος αὐτοῦ ἡμεῖς πάντες ἐλάβομεν , καὶ ὁ Ἀπόστολος 0 ·
ὅτι ἐν αὐτῷ εὐδόκησε πᾶν τὸ πλήρωμα τῆς θεότητος σωματικῶς κατοικῆσαι 0 .
τῶν μὲν γὰρ λοιπῶν προφητῶν ὁ καθ εἷς ἴδιόν τι χάρισμα εἰλήφει καὶ τῶν ἀποστόλων δὲ ὁμοίως ἕκαστος μέρος τι ἐκ τοῦ πληρώματος μετείληχεν , αὐτὸς δὲ τό που πλήρωμα τῆς θεότητος , ὃ οὐδεὶς πώποτε ἀνθρώπων κεχώρηκεν ἢ μόνος ὁ ἐκ τῆς ῥίζης Ἰεσσαὶ ἐξελεύσεσθαι προφητευόμενος , ἐν ᾧ τὸ πνεῦμα τοῦ θεοῦ κατῴκησε , περὶ οὗ φησιν ὁ Ἀπόστολος 0 1 ·
ὁ δὲ κύριος τὸ πνεῦμά ἐστιν , πνεῦμα σοφίας καὶ συνέσεως , σοφία δὲ ἦν ὁ προὼν τοῦ θεοῦ λόγος , δι  οὗ τὰ πάντα γέγονε ·
πάντα γὰρ ἐν σοφίᾳ ἐποίησε , καὶ ὁ θεὸς τῇ σοφίᾳ ἐθεμελίωσε τὴν γῆν , καὶ κατὰ τὸν Ἀπόστολον 0 ·
χριστὸς θεοῦ δύναμις καὶ θεοῦ σοφία 0 .
τοῦτο τοίνυν τὸ πνεῦμα τῆς σοφίας , οὐ πρὸς ὥραν οὐ δὲ πρὸς ἡμέραν οὐ δὲ πρὸς βραχύν τινα καιρὸν ἐπῄει τῷ προφητευομένῳ , ἀλλ ἐπανεπαύσατο ἐπ αὐτὸν ὡς ἐν οἰκείῳ ναῷ , τὸ δὲ αὐτὸ πνεῦμα βουλῆς καὶ ἰσχύος ἦν 0 .
διὸ Μεγάλης βουλῆς ἄγγελος ἐν τοῖς ἔμπροσθεν ἐκαλεῖτο , καὶ Χριστὸς θεοῦ δύναμις καὶ θεοῦ σοφία εἴρηται .
ἀλλὰ καὶ πνεῦμα γνώσεως καὶ εὐσεβείας καὶ πνεῦμα φόβου θεοῦ τὸ αὐτὸ λέλεκται .
οὐ διῃρημένως δὲ πολλὰ ταῦτα χρὴ νοεῖν πνεύματα , ὥσπερ δὲ νοοῦμεν αὐτὸν εἶναι θεοῦ λόγον καὶ φῶς καὶ ζωὴν καὶ ἀνάστασιν καὶ ἄλλα μυρία κατὰ τὰς ἐν αὐτῷ διαφόρους ἐπινοίας , οὕτω καὶ πνεῦμα σοφίας καὶ συνέσεως καὶ βουλῆς καὶ ἰσχύος καὶ γνώσεως καὶ εὐσεβείας καὶ φόβου θεοῦ .
καὶ ταῦτα πάντα ἕνα καὶ τὸν αὐτὸν χρὴ νοεῖν τὸν προόντα τοῦ θεοῦ λόγον τὸν ἐπαναπαυσάμενον τῷ ἐκ ῥίζης Ἰεσσαὶ καὶ ἐκ σπέρματος Δαυὶδ κατὰ σάρκα γενομένῳ .
τὰ μὲν οὖν τῆς συμπλοκῆς τοῦ μονογενοῦς υἱοῦ τοῦ θεοῦ , πρὸς ὃν ἀνείληφεν υἱὸν ἀνθρώπου , ὧδέ πη δεδήλωται , τὰ δὲ κατὰ τὸν βίον , ὃν ἐπολιτεύσατο συνδιατρίψας ἀνθρώποις , ἑξῆς ὑπογράφει λέγων ·
οὐ κατὰ τὴν δόξαν κρινεῖ οὐ δὲ κατὰ τὴν λαλιὰν ἐλέγξει , ἀλλὰ κρινεῖ ταπεινῷ κρίσιν καὶ ἐλέγξει τοὺς ταπεινοὺς τῆς γῆς .
ἃ δὴ σαφέστερον ἡρμήνευσεν ὁ Σύμμαχος εἰπών ·
καὶ οὐ τῇ ὁράσει τῶν ὀφθαλμῶν αὐτοῦ κρινεῖ οὐ δὲ τῇ ἀκοῇ τῶν ὤτων αὐτοῦ ἐλέγξει , ἀλλὰ κρινεῖ ἐν δικαιοσύνῃ πένητας καὶ ἐλέγξει ἐν εὐθύτητι πτωχοὺς γῆς .
εὕροις δ  ἂν ἐν τοῖς Εὐαγγελίοις , ὅπως ὁ σωτὴρ καὶ κύριος ἡμῶν οὐ κατὰ τὴν δόξαν ἔκρινεν .
μηδενὸς οὖν λαμβάνων πρόσωπον , ἤλεγχε σὺν παρρησίᾳ πολλῇ ποτὲ μὲν τοὺς γραμματεῖς καὶ φαρισαίους , ποτὲ δὲ τοὺς ἀρχιερεῖς ἔνδον ἐν τῷ ναῷ , οἷς καὶ ἔλεγεν ·
ἀρθήσεται ἀφ ὑμῶν ἡ βασιλεία τοῦ θεοῦ καὶ δοθήσεται ἔθνει ποιοῦντι τοὺς καρποὺς αὐτῆς .
ἀλλ οὐ δὲ κατὰ τὴν λαλιὰν ἤλεγχεν ·
οἱ μὲν γὰρ προσῄεσαν αὐτῷ λέγοντες ·
διδάσκαλε , οἴδαμεν ὅτι ἀληθὴς εἶ καὶ τὴν ὁδὸν τοῦ θεοῦ ἐν ἀληθείᾳ διδάσκεις , καὶ οὐ μέλει σοι πρὸς οὐδενός , οὐ γὰρ βλέπεις εἰς πρόσωπον ἀνθρώπων .
ὁ δὲ οὐ κατὰ τὴν λαλιὰν αὐτῶν ἤλεγχε ·
διὸ εἰδὼς τὰς πονηρίας αὐτῶν ἀπεκρίνατο ·
τί με πειράζετε , ὑποκριταί ;
καὶ ταπεινῶν δὲ κρίσιν ἔκρινεν , ἤλεγχέ τε τοὺς ταπεινοὺς τῆς γῆς ἢ τοὺς πτωχοὺς ἐν εὐθύτητι κατὰ τὸν Σύμμαχον , πτωχοὺς νοούντων ἡμῶν , οὓς μακαρίζων ἔλεγε 0 ·
μακάριοι οἱ πτωχοὶ τῷ πνεύματι , ὅτι αὐτῶν ἐστιν ἡ βασιλεία τοῦ θεοῦ 0 .
ἦσαν δὲ οἱ ἀπόστολοι καὶ οἱ μαθηταὶ αὐτοῦ τοιοῦτοι , οὓς καὶ αὐτοὺς ἀπήλεγχε ποτὲ μὲν φάσκων πρὸς αὐτούς ·
ἀκμὴν καὶ ὑμεῖς ἀσύνετοί ἐστε , καὶ πάλιν ·
οὔπως νοεῖτε οὐ δὲ συνίετε , ποτὲ δὲ τῷ Πέτρῳ ·
ὀλιγόπιστε , εἰς τί ἐδίστασας ;
καὶ ἄλλα δὲ πλεῖστα φαίνεται ἐπιτιμήσας καὶ ἀπελέγξας , ὃ δὴ καὶ αὐτὸ προλαβοῦσα ἡ προφητεία ἐθέσπισεν .
εἶθ  ἑξῆς ἐπιλέγει ·
καὶ πατάξει τὴν γῆν τῷ λόγῳ τοῦ στόματος αὐτοῦ καὶ ἐν πνεύματι διὰ χειλέων ἀνελεῖ ἀσεβῆ .
νοήσεις δὲ καὶ τοῦτο ἐπακούσας αὐτοῦ λέγοντος ·
οὐκ ἦλθον βαλεῖν εἰρήνην ἀλλὰ μάχαιραν .
μάχαιρα δὲ ἦν ὁ λόγος τοῦ στόματος αὐτοῦ , δι οὗ τὴν γῆν καὶ τὰ γεώδη φρονήματα τῶν εἰς αὐτὸν πεπιστευκότων ἀνῄρει .
καὶ ἐν πνεύματι ἀνελεῖ ἀσεβῆ τοῖς ἀθέοις καὶ ἀσεβέσι δαίμοσιν ἐπιτιμῶν καὶ μακρὰν αὐτοὺς ἐλαύνων διὰ χειλέων αὐτοῦ προφερομένῳ λόγῳ , ὡς βοᾶν αὐτοὺς καὶ λέγειν ·
τί ἡμῖν καὶ σοί , Ἰησοῦ , υἱὲ τοῦ θεοῦ 0 ;
ἦλθες πρὸ καιροῦ βασανίσαι ἡμᾶς ;
οἴδαμέν σε τίς εἶ , ὁ ἅγιος τοῦ θεοῦ .
ἀλλὰ καὶ ἔσται φησὶ δικαιοσύνῃ ἐζωσμένος τὴν ὀσφὺν αὐτοῦ καὶ ἀληθείᾳ εἰλημμένος τὰς πλευρὰς αὐτοῦ , κατὰ δὲ τὸν Σύμμαχον 0 ·
καὶ ἔσται δικαιοσύνη περίζωμα τῆς ὀσφύος αὐτοῦ καὶ ἡ πίστις περίζωμα τῶν λαγόνων αὐτοῦ 0 .
ὥσπερ δὲ βασιλεὺς ζώνῃ χρυσῇ καὶ λίθοις πολυτελέσι ζώννυται , τὸν αὐτὸν τρόπον καὶ τῷ προφητευομένῳ ζώνην ἀφορίζει τὴν δικαιοσύνην καὶ τὴν ἀλήθειαν , κ ἀνταῦθα νοουμένης τῆς θεότητος τοῦ λόγου ·
αὐτὸς γὰρ ἦν ἡ δικαιοσύνη , ὡς διδάσκει ὁ Ἀπόστολος λέγων ·
ὃς ἐγενήθη σοφία ἡμῖν ἀπὸ θεοῦ , δικαιοσύνη τε καὶ ἁγιασμὸς καὶ ἀπολύτρωσις .
καὶ αὐτὸς δὲ ὁ σωτὴρ ἐν Εὐαγγελίοις εἰρηκὼς ἀναγέγραπται ·
ἐγώ εἰμι τὸ φῶς καὶ ἡ ἀλήθεια καὶ ἡ ζωή .
αὕτη τοίνυν ἡ ἀλήθεια καὶ ἡ δικαιοσύνη τὸν ἐκ ῥίζης Ἰεσσαὶ περιέσφιγγον πλευρὰς καὶ ὀσφὺν ἐν βασιλικῷ καὶ ἐν στρατιωτικῷ σχήματι , τὸ κατὰ τῶν ἀφανῶν καὶ ἀοράτων πολεμίων παράστημα αὐτοῦ ἐμφαίνοντος τοῦ λόγου , διὰ τοσούτων ὥσπερ εἰκονογραφήσας τὸν προφητευόμενον .
ἑξῆς τὰ κατορθώματα αὐτοῦ διαγράφει διδάσκων , ὡς διὰ τῆς αὐτοῦ χάριτος καὶ θείας ἀρετῆς λύκοι μὲν οἱ ἐν ἀνθρώποις ἁρπακτικοὶ καὶ πλεονεκτικοὶ μεταβαλοῦσι δὲ τῆς μοχθηρίας ὡς μετὰ ἀρνῶν ἡμέρων καὶ πράων τὰς ψυχὰς ὑπὸ μίαν ἐκκλησίαν ἀγελάζεσθαι 0 .
ἄλλοι δὲ ὠμότατοι καὶ σφόδρα ἀπηγριωμένοι ἄνδρες οὐδὲν παρδάλεων διαφέροντες τὸ τοῦ θηρὸς φοβερὸν ἀποθέμενοι ἐρίφοις ἅμα τοῖς ἁπλουστέροις καὶ ἀκεραιοτέροις συναναπαύσονται .
καὶ λέοντι δὲ τοὺς τρόπους παρεικασμένοι ἄλλοι , τὸ ὠμόθυμον καὶ σαρκοβόρον ἦθος ἐναλλάξαντες , ὁμοῦ τοῖς ἐν τῇ ἐκκλησίᾳ νεογνοῖς ὥσπερ μόσχοι καὶ ταῦροι συμβοσκηθήσονται τῆς αὐτῆς ἐκ τῶν θείων λογίων μεταληψόμενοι τροφῆς 0 .
εἰ δὲ καὶ βασιλικούς ποτε ἄνδρας ἀξιώμασι καὶ ὑπεροχαῖς ταῖς κατὰ τὸν βίον τετιμημένους θεάσοιο ἐν τῇ ἐκκλησίᾳ τοῦ θεοῦ μετὰ πενήτων καὶ εὐτελῶν συναγομένους , μὴ ὄκνει λέγειν καὶ οὕτως πληροῦσθαι τὴν γραφὴν λέοντας μόσχοις συμβοσκηθήσεσθαι φήσασαν .
ἀλλὰ γὰρ ὁμοῦ τούτους πάντας τοὺς ἀποδοθέντας λύκους καὶ ἄρνας καὶ παρδάλεις , ἐρίφους τε καὶ λέοντας καὶ μόσχους καὶ ταύρους παιδίον φησὶ νήπιον ἄξει .
τὸ δὲ ἄξει ἀντὶ τοῦ συνάξει λέλεκται .
ἔργῳ δὲ ἔστι παραλαβεῖν καὶ τοῦτο , συνορῶντας ἐν τῇ ἐκκλησίᾳ τοῦ Χριστοῦ τοὺς πλείους τῶν προεστώτων δι ἁπλότητα ψυχῆς καὶ ἀκακίαν οὐδὲν νηπίων διαφέροντας ·
ὅμως δ οὖν ἡγουμένους τῶν ἀπὸ παντὸς γένους κατὰ τὸ αὐτὸ συναγομένων 0 .
καὶ βοῦς δέ φησι καὶ ἄρκος ὁμοῦ βοσκηθήσονται , καὶ ἅμα ἔσονται τὰ παιδία αὐτῶν ·
κ ἀνταῦθα δὲ ἡμέρων καὶ πρὸς γεωργίαν ψυχῆς ἐπιτηδείων ἀνδρῶν καὶ ἄλλων ἀπηγριωμένων τοῖς τρόποις , τὴν ἐπὶ τὸ αὐτὸ κοινωνίαν διαγράφει , πλουσίων τε καὶ πενήτων , πονηρῶν τε καὶ ἀγαθῶν παῖδας ὁρῶν συγκροτουμένους ἐπὶ τῆς ἐκκλησίας μαρτυρήσεις τῇ προφητείᾳ φησάσῃ ·
καὶ ἅμα τὰ παιδία αὐτῶν ἔσονται .